Улы Анил – һәр ваҡыт әсәһенә терәк. Ул 6 йәшенән «Сулпылар» аша Башҡортостан халҡына таныш. 2013 йылда «Башҡорт ҡыҙы» йыры менән (Фларис Ғайсин шиғыры, Ғәлинур Юламанов көйө) «Йәшлек-шоу»ҙа «Иң яҡшы тауыш» номинацияһында еңә. Егет йырға, ҡумыҙға маһир, күп сараларҙы музыкаль яҡтан биҙәүсе лә ул. «Икәүләшеп кенә лә сәғәттәр буйына тамашасы иғтибарын яулай алабыҙ», – ти Альбина, улы менән ғорурланып. 28 йәшен тултырған йәш йырсы Анил Ғәйфуллин әлегә өйләнмәгән.